Kaukolė
Galvos griaučiai, dar vadinami kaukole (lot. cranium) – tai keletas tarpusavyje suaugusių kaulų, sudarančių ašinio skeleto viršutinę dalį. Galvos griaučių paskirtis – apsaugoti galvos smegenis nuo pažeidimų. Kaukolėje taip pat yra klausos, uoslės ir regos organai. Pati kaukolė susideda iš smegeninės dalies, talpinančios smegenis, bei veidinės dalies, kurioje yra akiduobės, nosies ir burnos ertmės. Mokslas tiriantis kaukoles yra kraniologija.